Diari Oficial de la Generalitat Valenciana


Sumari del DOGV 8184, del 05-12-2017 (2017/10561)

Notificació de la sentència dictada en el procediment de guarda i custòdia número 1078/2016.
--------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10498


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1078/2016. [2017/10628]  
Vicenta María Casañ Arandiga, secretària del Jutjat de Primera Instància número 8 de València  
Part demandant: Gabriela Suárez Salces.  
Part demandada: José Miguel Zuluaga Arroyave.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s??ha dictat la resolució que té el text que literalment és com segueix:  
  
«Dispositiva  
Estime substancialment la demanda plantejada per Gabriela Suárez Salces, representada pel procurador dels tribunals, Francisco Javier Baixauli Martínez, contra José Miguel Zuluaga Arroyave declarat en rebel·lia per la seua incompareixença en aquestes actuacions i en les quals ha sigut part el Ministeri Fiscal, sobre guarda, custòdia, habitatge i aliments de fill menor, i dispose les mesures definitives següents derivades del cessament de la convivència entre les parts:  
  
1. L'atribució de l'exercici exclusiu de la pàtria potestat sobre els fills menors, J. i S. D., a la mare Gabriela Suárez Salzes.  
2. S'atribueix la guàrdia i custòdia dels fills menors a la mare Gabriela Suárez Salces.  
3. Suspendre el règim de visites a favor del pare, sense perjudici d'acordar tal mesura si fóra sol·licitada pel progenitor, i això en clar benefici dels menors.  
4. José Miguel Zuluaga Arroyave, contribuirà com a prestació per aliments per als fills, J i S. D., i pagarà a la mare, Gabriela Suárez Salzes, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 150 euros mensuals per a cada fill (300 euros en total); la suma pecuniària de la qual serà anualment actualitzada en relació amb l'índex de preus al consum, juntament amb la mitat de les despeses de caràcter extraordinari dels fills.  
Tot això sense fer una especial condemna en les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, la qual s??afegirà a les actuacions originals, serà notificada a les parts, i se??lls fa saber que en contra s'hi podrà interposar en aquest jutjat un recurs d??apel·lació, dins dels vint dies següents a la seua notificació prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
  
Ho pronuncie, mane i firme.»  
  
Publicació. Llegida i publicada l'anterior sentència pel jutge que la va dictar, en legal forma, i en el mateix dia de la seua data.  
Atés que es desconeix el domicili o la residència actuals de la part demandada, per una resolució, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació a José Miguel Zuluaga Arroyave.  
Diligència. L'estenc jo, la secretària judicial, per a fer constar que aquest edicte ha quedat fixat en el dia de hui en el tauler d'anuncis.  
  
En done fe.  
  
València, 9 de novembre de 2017.- La secretària judicial: Vicenta María Casañ Arandiga.